**ТЕХНИЧКА СПЕЦИФИКАЦИЈА**

* Трактор гусеничар, полован, са хидрауличним англдозерским уређајем, сигурносном ROPS кабином.
* Мотор нето снаге, минимум од 86 kW, по ISO 9249.
* Запремина мотора: минумум 5600 cm3
* Ходни строј – гусенични варене кутијасте конструкције.
* Тежина машине са англдозерским уређајем, покретном потезницом, стандардном опремом, средствима за хлађење, сва уља, минимум од 11.000 kg.
* Година производње: не старија од 1989. године.

**Понуђач је у обавези:**

- Дати гаранцију на булдозер минимум 1 година. Из гаранције се изузимају сва оштећења која настану као последица физичког оштећења.

- Булдозер мора бити у технички исправном и возном стању (исправан мотор, очувана каросерија, није ударан и хаварисан без скривених мана).

- Отклањање кварова у гарантном року

Понуђач је дужан, да у складу са Уговором, отклони о свом трошку све неисправности испорученог булдозера, које подлежу гаранцији, а о којима га је обавестио Наручилац и то на начин да приступи интервенцији (отклањању квара) на локацији Наручиоца у року од пет (5)дана од момента пријема писменог обавештења о насталим неисправностима, које му је доставио Наручилац, и да отклони неисправности у складу са правилима струке у разумном року, а који не може бити дужи од 10 радних дана од дана приступа интервенцији.

Уколико је за отклањање квара потребно више од 10 радних дана ( у случају тежег квара на возилу) Понуђач је дужан да Наручиоцу достави писани захтев за продужење рока за отклањање насталог квара, са додатним образложењем , на који Наручилац даје сагласност.

Уколико је поправка захтевнија и захтева озбиљнији сервис и транспорт код испоручиоца, испоручилац је обавезан да о свом трошку изврши транспорт и поправку машине и исправну је врати у Трговишту, односно Наручиоцу.

- Понуђени булдозер мора бити хомологован према правилницима важећим у Републици Србији.

- Уз испоручени булдозер предаје се стручно техничка документација (комплетна техничка документација за регистрацију булдозера.

- Уз понуду доставити доказе да понуђени булдозер одговара техничкој спецификацији из конкурсне документације доставити слику булдозера. У случају недостављања доказа понуда ће се третирати као неодговарајућа.

***Напомена:***

Наручилац ће пре доношења Одлуке о најповољнијој понуди формирати Комисију која ће контролисати квалитет тако што ће извршити механички преглед булдозера и упоредити техничке карактеристике понуђеног булдозера са карактеристикама које је понуђач навео у својој понуди (а које морају да буду у складу са техничком спецификацијом из конкурсне документације) Уколико се утврде недостаци на булдозеру, наручилац ће изабрати понуду првог следећег рангираног понуђача.